కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Maate Vinadhuga Song: వైరల్ సాంగ్: ‘మాటే వినదుగా’.. 2 మిలియన్ క్లబ్‌లో
‘ఇంకేం ఇంకేం కావాలే’ అంటూ మ్యూజిక్ లవర్స్‌కి ఈఏడాది వినసొంపైన పాటను అందించిన విజయ్ దేవకొండ మళ్లీ ‘మాటే వినదుగ’ అనే పాటతో మెస్మరైజ్ చేస్తున్నాడు.
Samayam Telugu | Updated:
Oct 31, 2018, 12:58PM IST
Maate Vinadhuga Song: వైరల్ సాంగ్: ‘మాటే వినదుగా’.. 2 మిలియన్ క్లబ్‌లో
విజయ్ దేవరకొండ నటించిన ‘గీతా గోవిందం’ చిత్రంలోని ‘ఇంకేం ఇంకేం కావాలే’ పాట ఎంతటి సెన్సేషన్ క్రియేట్ చేసిందో తెలిసిందే. ఇప్పుడిదే ఊపును కొనసాగిస్తుంది మరో పాట. ‘మాటే వినదుగా’.. అంటూ సాగే ఈ పాట ‘టాక్సీవాలా’ చిత్రంలోనిది. ఇటీవల ఈ సాంగ్‌ను విడుదల చేయగా మంచి రెస్పాన్స్ రాబట్టడంతో బుధవారం నాడు ఈ సాంగ్ వీడియోను విడుదల చేశారు. ఈ సాంగ్‌ను విడుదల చేసిన కొన్ని గంటల్లోని 2 మిలియన్ క్లబ్‌లో చేరింది.
Read Also: ‘మాటే వినదుగ’ సాంగ్ తెలుగు లిరిక్స్ మీకోసం..
ముఖ్యంగా ఈ పాటలోని మెలోడీ టచ్ మ్యూజిక్ లవర్స్‌ని విపరీతంగా ఆకట్టుకుంది. సిడ్ శ్రీరామ్ తన గొంతుతో మరోసారి మ్యాజిక్ చేశాడు. కృష్ణకాంత్ సాహిత్యం అందించారు. జేక్స్ అద్భుతమైన రొమాంటిక్ మెలోసాంగ్ అందించాడు. ముఖ్యంగా యూత్ ని ఎట్రాక్ట్ చేస్తున్న ఈ పాట సినిమాలో కీలకమైంది. మంచి అభిరుచి గల నిర్మాణ సంస్థలుగా పేరు తెచ్చుకున్న జిఏ2 పిక్చ‌ర్స్ మ‌రియు యు.వి. క్రియేషన్స్ సంయుక్తంగా ఈ చిత్రాన్ని నిర్మిస్తోంది. ఎస్ కె ఎన్ ఈ చిత్రంతో నిర్మాతగా....రాహుల్ సంకృత్యాన్ దర్శకుడిగా పరిచయమౌతున్నారు.
పెళ్లి చూపులు, అర్జున్ రెడ్డి, గీత గోవిందం చిత్రాలతో కమర్షియల్ స్టామినా ఉన్న స్టార్ హీరోగా ఎదిగిన విజ‌య్‌ దేవరకొండ క్రేజ్‌ను దృష్టిలో ఉంచుకొని సస్పెన్స్, సైంటిఫిక్ థ్రిల్లర్ కథాంశాన్ని హిలేరియస్ కామెడీతో ఈ చిత్రాన్ని రూపొందించారు. ప్ర‌స్తుతం షూటింగ్ కార్య‌క్ర‌మాలు పూర్తిచేసుకుని పోస్ట్‌ ప్రొడ‌క్ష‌న్ వర్క్ శరవేగంగా జ‌రుపుకుంటోంది. విజయ్ దేవరకొండ, ప్రియాంక జవాల్కర్, మాళవికా నాయర్, కళ్యాణి, మధునందన్, సిజ్జు మీనన్, రవి ప్రకాష్, రవి వర్మ, ఉత్తేజ్, విష్ణు తదితరులు నటిస్తున్న ఈ చిత్రాన్ని నవంబర్ 16న ప్రపంచవ్యాప్తంగా ప్రేక్ష‌కుల ముందుకు తీసుకురానున్నారు.
Maate Vinadhuga Video Song: మాటే వినదుగ వీడియో సాంగ్
X
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.